Ujumine 1976. aasta suveolümpiamängudel
Ujumine 1976. aasta suveolümpiamängudel Montréalis toimus 18.–23. juulil. Montréali olümpiamängudel oli ujumise programmis 26 ala (13 meestele ja 13 naistele). Ujumisvõistlused toimusid Montréali olümpiapargis selleks puhuks ehitatud olümpia ujulas. Võistlustel domineeris USA meeste koondis, kes võitis 13 distantsist kaksteist, ja naiste seas Ida-Saksamaa naiskond, kes võitis 11 kuldmedalit 13 võimalikust. Võistluste parimateks ujujateks olid Kornelia Ender ja John Naber, kes mõlemad võitsid neli kuldmedalit.